Kalevala
"Kalevala" — 50 runa mahnısından ibarət karel-fin poetik eposu. Runa əksəriyyəti Kareliyada yazılan xalq epik mahnılarıdır, onalr "Kalevala"nın əsasını təşkil edirlər. Başlanğıc folklor materialının işlənməsini fin dilşünası və həkimi Elias Lönnrot (1802–1884) həyata keçirmişdir. Alim ayrı-ayrı xalq epik mahnılarını süjetlə əlaqələndirdi, bu mahnıların variantları arasında seçmə etdi, bəzi hissələrini düzəltdi. İşləmə Lönnrot tərəfindən iki dəfə həyata keçirildi, belə ki 1835-ci ildə "Kalevala"nın ilk nəşri işıq üzü gördü, 1849-cu ildə isə ikincisi nəşr olundu.